મ્યુનિસિપલ વિપક્ષ કોંગ્રેસે સૂચવેલા સુધારા અંગે મ્યુનિસિપલ કોંગ્રેસ પક્ષના નેતા દિનેશ શર્મા, પૂર્વ નેતાઓ બદરૂદ્દીન શેખ અને સુરેન્દ્ર બક્ષીએ જણાવ્યું હતું કે, શહેરના નાગરિકોની અમ્યુકો સત્તાવાળાઓ પાસેથી મેળવવાની સેવાઓ અને અપેક્ષાઓ ઠગારી નીવડી રહી છે અને શહેરમાં આડેધડ ખોદેલા રોડ-રસ્તા, પાણીની સમસ્યા, ડ્રેનેજ લાઇન, ઉભરાતી ગટરો સહિતની સમસ્યાઓ જૈસે થે હોઇ શાસકપક્ષની બિનકાર્યક્ષમતા સામે આવી ગઇ છે.